**Strawberry** (frem til 31. desember 2010 kjent som Choice Hotels Scandinavia AS, og frem til 2023 Nordic Choice Hotels og fra 2023 kalt **Strawberry**) er Nordens nest største hotellkjede, med drøyt 220 hoteller i Skandinavia, Finland og Baltikum. Nordic Choice Hotels har en årlig omsetning på over 11 milliarder kroner og over 15 000 ansatte. Selskapet og hotellkonsernet eies av selskapet Strawberry Group, som igjen er heleid av Petter A. Stordalen. Torgeir Silseth overtok som administrerende direktør i Strawberry i 2006, da Stordalen selv ble valgt som styreleder.

Varemerker
----------

Hotellkonsernet markedsfører sine hotell under fem forskjellige varemerker: Clarion Hotel, Clarion Collection Hotel, Comfort Hotel, Quality Hotel, og Nordic Hotels & Resorts.

* **Clarion Hotel** er plassert i Norge og Sveriges største byer, samt ved flyplasser. Clarion Hotel markedsfører restaurantkjedene Kitchen & Table og Norda.
* **Clarion Collection Hotel** ligger sentralt til i bysentrum. Hotellene har *Hygge* som konsept, og serverer gratis fika og varm kveldsmat til gjestene.
* **Quality Hotel** På Quality Hotel™ er betydningsfulle møter i fokus. Her møtes kolleger på konferanse og barnefamilier for kvalitetstid sammen. Quality Hotel er en av Nordens største hotellkjeder med 60+ hotell i Norge, Sverige og Danmark og markedsfører restaurantene i Brasserie X.
* **Comfort Hotel** har 38 Comfort Hotel i Norge, Sverige og Litauen. Hotellene markedsfører seg som et lavprisalternativ.
* **Comfort Hotel Xpress** markedsfører seg som moderne og prisgunstige hoteller. Hotellkjeden er forholdsvis ny.
* **Nordic Hotels & Resorts** er et samlenavn for hotellene som av én eller flere grunner ikke passer inn i de noen av de andre kjedene.

Hotellene som inngår i Nordic Hotels & Resorts er Yasuragi Hasseludden, Hotel C Stockholm, Nordic Light Hotel, Hobo og At Six i Stockholm, Aronsborg i Bålsta, Farris Bad i Larvik, Amerikalinjen, Sommerro, The Thief og Hotel Christiania Teater i Oslo, Lily Country Club på Kløfta, Hotel Oleana og Hotel No. 13 i Bergen, Copperhill Mountain Lodge i Åre, Hotel Brosundet i Ålesund, Stenungsbaden Yacht Club i Stenungsund, Strömstad Spa i Strømstad, Avalon Hotel i Göteborg, Vox Hotel i Jönköping, Frösö Park utenfor Østersund, Hotel Mårtenson i Halmstad, Hotel F6 i Helsinki, Villa Copenhagen i København, Norefjell Ski & Spa ved Øyer, Son Spa i Son, Selma Spa+ i Sunne, Funken Lodge på Svalbard og Ice Hotel i Jukkasjärvi. 

I 2019 kjøpte Petter A. Stordalen den finske hotellkjeden Kämp Collection Hotels. De ti hotellene i luksussegmentet ble innlemmet i Nordic Hotels & Resorts. Disse er Hotel Kämp, St. George, Glo Kluuvi, Glo Sello, Hotel Fabian, Hotel Haven, Lilla Roberts, Klaus K, Glo Hotel Art og Glo Hotel Airport, alle i Helsinki.

Historie
--------

**Mangler referanser:** Dette avsnittet trenger **flere eller bedre** referanser for verifikasjon. Hjelp gjerne til med å forbedre dette avsnittet, ved å legge til pålitelige kilder (en). Materiale uten kilder kan bli fjernet.
I Norge ble Choice Hotels Scandinavia etablert i 1990 som et drifts- og franchiseselskap for hoteller. Gjennom en avtale fra 1994 med et datterselskap av Choice Hotels International fikk selskapet anledning til å markedsføre virksomheten under kjedenavnene: Clarion, Comfort og Quality.

Høsten 1996 kjøpte Petter A. Stordalen og Christen Sveaas seg opp i selskapet Hotellpartner som eide rettighetene til Choice-konseptet. Sveaas og Stordalen overtok drøyt 34 prosent hver i selskapet. Stordalen gikk inn i rollen som arbeidende styreleder. I mai 1997 ble Choice Hotels Scandinavia tatt opp til notering på hovedlisten på Oslo Børs. I september 2000 fisjonerte Choice Hotels Scandinavia ut sin portefølje av hotelleiendommer til et nystiftet selskap, Home Invest. I 2001 kjøpte Stordalen opp 90 % av aksjene i Home Invest og selskapet ble tatt av børs. Fire år senere ble også Choice Hotels Scandinavia tatt av børs, da Home Invest kjøpte 100 % av aksjene i selskapet.

### Sverige og Danmark

Høsten 1996 kjøpte selskapet det svenske hotellselskapet Home, som eide ni hoteller. Dette oppkjøpet dannet grunnlaget for selskapets etablering i Sverige. Høsten 1998 kjøpte Choice Hotels Scandinavia sitt første hotell i København. To år senere, sommeren 2000, kjøpte selskapet ytterligere syv hoteller i Danmark. I 2003 kjøpte Choice Hotels Scandinavia seg inn i det svenske eiendomsselskapet Capona. Året etter solgte Home Invest alle sine eiendommer til Capona og fikk oppgjør i aksjer. Transaksjonen medførte at Home Invest-konsernet ble eier av ca. 66% av aksjene i Capona og navnet ble endret fra Capona til Home Properties. I juni 2009 kjøpte Choice Hotel Scandinavia opp driftsselskapet bak to av de mest anerkjente hotellene i Stockholm – Nordic Sea Hotel og Nordic Light Hotel.

### Baltikum

I mai 2010 ble det kjent at Choice Hotels ekspanderte i Baltikum med etableringen av selskapet SIA Choice Hotels Baltics. Målet er i første omgang å åpne ni hoteller.

CSR
---

Strawberrys CSR-program går under navnet WeCare og omfatter sosialt ansvar, miljø samt hensynet til ansatte og gjester.

I 1999 ble Choice Energy etablert, selskapets ENØK-program, støttet av Enova. Choice Energy ble frem til 2002 drevet som et pilotprogram, men ble fra og med 2003 et fast energisparingsprogram som inkluderer samtlige hoteller. Gjennom programmet har hotellene i Norge redusert forbruket med 29,6 GWh. Siden 2003 er vann- og energiforbruk redusert med 20 %.

1. januar 2007 ble samtlige 25 000 rom røykfrie, og dermed verdens første røykfrie hotellkjede. Fra 1. februar 2008 begynte alle Nordic Choice-hotellene i Norden å tilby økologisk frokost.

I november 2007 inngikk Nordic Choice avtale om miljøsertifisering av samtlige Nordic Choice-hoteller i Norden, etter den internasjonale ISO 14001-standarden. Det Norske Veritas var sertifiseringsorgan. I januar 2010 var sertifiseringsarbeidet ferdigstilt ved 160 hoteller. I Nordic Choice Hotels årsrapport for 2016 kom det frem at samtlige 186 hoteller, som i 2016 var tilknyttet konsernet, er sertifisert.

Kundetilfredshet
----------------

På Handelshøyskolen BIs årlige rangering av kundenes tilfredshet med norske virksomheter, Norsk kundebarometer[*ikke i angitt kilde*], har Strawberry i Norge oppnådd følgende plasseringer:

* 2019: 44
* 2018: 37

* 2017: 42
* 2016: 87
* 2015: 80
* 2014: 45
* 2013: 61
* 2012: 64
* 2011: 71
* 2010: 94
* 2009: 44
* 2008: 68
* 2007: 99
* 2006: 90
* 2005: 81
* 2004: 58

Utmerkelser
-----------

**Mangler referanser:** Dette avsnittet trenger **flere eller bedre** referanser for verifikasjon. Hjelp gjerne til med å forbedre dette avsnittet, ved å legge til pålitelige kilder (en). Materiale uten kilder kan bli fjernet.
Strawberry har blitt tildelt flere internasjonale og nasjonale priser.

**2016**

* Grand Travel Award for beste hotellkjede i Norge.
* Grand Travel Award for beste hotellkjede i Sverige.
* Grand Travel Award for beste hotellkjede i Norden.
* Grand Travel Award til The Thief for beste hotell i Norge.
* Grand Travel Award til Petter Stordalen for beste leder i Norge.
* World Travel Award for Leading Resort i Norge til Norefjell Ski & Spa.
* The Thief på Condé Nast Gold List.
* SSQ Award til Clarion Hotel Arlanda Airport for beste businesshotell i Sverige.
* World Fairtrade Challenge til Nordic Choice Hotels som nummer 1 i Norden.
* Unionen - Mest HBTQ-vennlige arbeidsplass i Sverige.

**2011**

* HSMAI Europe Top Ten Extraordinary Minds in the Hospitality and Travel Industry til Petter Anker Stordalen
* HSMAI Europe Event of the Year til Vinterkonferansen arrangert av Nordic Choice Hotels
* HSMAI European Travel Marketer of the Year til Nordic Choice Hotels

**2010**

* World Travel Award til Quality SPA & Resort Norefjell for Norges ledende spa-resort
* World Travel Award til Nordic Light for Sveriges ledende boutique hotel
* World Travel Award til Selma Spa for Sveriges ledende spa-resort
* Merket for god design til Quality SPA & Resort Norefjell for beste visuelle identitet
* Spakampen / Orbville.no til Selma Spa for beste spa i Skandinavia
* Spakampen / Orbville.no til Yasuragi Hasseludden for beste spa i Sverige
* Spakampen / Orbville.no til Farris Bad, beste spa i Norge
* Grand\_Travel\_Award til Clarion Hotels for beste svenske hotellkjede
* Ernst & Young Entrepreneur Of The Year til Petter Anker Stordalen

**2009**

* SKÅLs pris for Årets grønneste urbane hotellselskap
* Grand Travel Award for landets beste hotellkjede i Norge
* Grand Travel Award for landets beste arbeidsplass i Norge
* World Travel Award for Norges ledende businesshotell til Clarion Hotel Royal Christiania
* World Travel Award for Norges ledende spa resort til Quality Spa & resort Holmsbu
* World Travel Award for Sveriges beste boutique hotel til Nordic Light Hotel i Stockholm
* Orbville.no kåret Farris bad i Larvik til Skandinavias beste spa-resort i Norge
* European Hotel Design Award til Copperhill Mountain Lodge
* Reseguiden.se kåret Yasuragi Hasseludden til beste spa-resort i Sverige

**2008**

* European Hotel Design Award for Stenungsbaden Yacht Club
* Grand Travel Award for landets beste hotellkjede i Norge
* Grand Travel Award for landets beste arbeidsplass i Norge

**2007**

* Grand Travel Award for Årets toppleder til administrerende direktør Torgeir Silseth

Se også
-------

* Home Invest
* Home Capital
* Home Properties

Referanser
----------

1. ↑  .
2. ↑  Regnskap på Purehelp[*død lenke*]
3. ↑  «Arkivert kopi». Arkivert fra originalen 19. juni 2022. Besøkt 19. juni 2022.
4. 1 2  Choice kjøper Nordic Hotels i Stockholm[*død lenke*]
5. ↑  Blir friskere av å redde verden
6. ↑  Enormt sparepotensial
7. ↑  Totalt røykeforbud på hotell[*død lenke*]
8. ↑  Choice velger økologisk mat
9. ↑  Nordic Choice lanserer unikt miljøprosjekt[*død lenke*]
10. ↑  «State of Nordic Choice». *State of Nordic Choice* **(engelsk)**. Arkivert fra originalen 18. mars 2021. Besøkt 22. desember 2017.
11. ↑  Norsk Kundebarometer Arkivert 28. januar 2013 hos Wayback Machine.
12. 1 2 3  Miljøutmerkelse til Choice[*død lenke*]
13. 1 2  To priser til Choice Hotels under Grand Travel Awards[*død lenke*]
14. ↑  Dette er skandinavias beste spa Arkivert 18. desember 2009 hos Wayback Machine.
15. ↑  «Copperhill vann spa pris». Arkivert fra originalen 26. august 2010. Besøkt 6. april 2011.
16. ↑  Silseth glad for prisen[*død lenke*]

Eksterne lenker
---------------

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |